Accept

Οι Accept είναι γερμανικό heavy metal συγκρότημα από την πόλη Ζόλινγκεν, που δημιουργήθηκε το 1968 από τον τραγουδιστή Ούντο Ντιρκσνάιντερ, με το όνομα "Band X". Θεωρούνται ένα από τα συγκροτήματα τα οποία είχαν έντονη επιρροή στην εξέλιξη του speed και thrash metal ιδιώματος.

 Βιογραφία 
 Τα πρώτα χρόνια  
μικρογραφία|αριστερά|Το λογότυπο του συγκροτήματος.
Αρχικά μέλη των Accept ήταν οι κιθαρίστες Βολφ Χόφμαν και Γκέρχαρντ Βαλ, ο μπασίστας Πέτερ Μπάλτες και ο ντράμερ Φρανκ Φρίντριχ. Τα πρώτα χρόνια το συγκρότημα λειτουργούσε ερασιτεχνικά και μέχρι τα μέσα της δεκαετίας του '70 η σύνθεση τους υπέστη πολλές αλλαγές μελών.

Η επαγγελματική τους καριέρα ξεκίνησε το 1976 όταν έπαιξαν σε ένα από τα πρώτα ροκ εντ ρολ φεστιβάλ της Γερμανίας, το "Rock am Rhein". Το 1979, ο Γκέρχαρντ Βαλ αντικαταστάθηκε από τον Γιοργκ Φίσερ και ο Φρανκ Φρίντριχ από τον Στέφαν Κάουφμαν. Την ίδια χρονιά κυκλοφόρησαν και το πρώτο άλμπουμ τους με τίτλο "Accept", το οποίο δε γνώρισε ιδιαίτερη εμπορική επιτυχία. Ακολούθησε το "I'm a Rebel", βοηθώντας το συγκρότημα να κερδίσει σε δημοσιότητα με την πρώτη τους τηλεοπτική εμφάνιση όπου έπαιξαν το ομώνυμο τραγούδι.Accept I'm a Rebel 1980 - YouTube

Στο "Breaker" του 1981 οι Accept επικεντρώθηκαν στο να διαμορφώσουν τον ήχο τους όπως αυτοί ήθελαν, θεωρώντας ότι το προηγούμενο άλμπουμ τους ήταν εμπορικά κατευθυνόμενο. Στο δίσκο περιλαμβάνονται δυνατά ροκ κομμάτια όπως το "Midnight Highway" και το "Breaker", αλλά και επιθετικά τραγούδια με σαρκαστικό ύφος όπως το "Son of a Bitch".

Το 1982 ο Φίσερ αποχώρησε από το συγκρότημα και στη θέση του ήλθε προσωρινά ο Γιαν Κέμετ και στη συνέχεια ο Χέρμαν Φρανκ.Accept Interview, Metallian Με τη νέα σύνθεση κυκλοφόρησαν την ίδια χρονιά το τέταρτο άλμπουμ τους, "Restless and Wild", με ένα από τα πρώτα speed metal τραγούδια, το "Fast As A Shark", όπως και ένα από τα γνωστότερα τραγούδια του συγκροτήματος, το "Princess of the Dawn". Σε αυτή την περίοδο, οι Accept έφθασαν σε υψηλά στάνταρ το επίπεδο των ζωντανών τους εμφανίσεων στην περιοδεία για το συγκεκριμένο άλμπουμ.

 Οι μεγάλες επιτυχίες 
Το 1983, κυκλοφόρησαν το πιο επιτυχημένο άλμπουμ τους, "Balls to the Wall", το οποίο θεωρείται από τα καλύτερα στην ιστορία του heavy metal. Τα τραγούδια του δίσκου είχαν κοινό στιχουργικό περιεχόμενο που είχε να κάνει με πολιτική, αγάπη, κοινωνική ευθύνη, κ.α.. Το άλμπουμ μπήκε στο Hot-100 του Billboard και έγινε χρυσό, ενώ σκαρφάλωσε και στο Top-10 των σουηδικών τσαρτ.Ex-ACCEPT Drummer Discusses Expanded 'Balls To The Wall' On 'Rich Davenport's Rock Show'
Τα Χριστούγεννα του 1983, ο Γιοργκ Φίσερ επέστρεψε στο συγκρότημα, περιοδεύοντας σε όλο τον κόσμο το 1984 συμπεριλαμβανομένης μιας εμφάνισης στο φεστιβάλ "Monsters of Rock" του Ντόνινγκτον.Monsters Of Rock. Castle Donington 1984.

Για το επόμενο τους άλμπουμ ένωσαν τις δυνάμεις τους με τον παραγωγό Ντίτερ Ντιρκς, κυκλοφορώντας το "Metal Heart" τον Μάιο του 1985. Ο δίσκος γνώρισε ανάλογη επιτυχία με τον προκάτοχο του ανεβαίνοντας στο Top-20 των περισσότερων ευρωπαϊκών χωρών, αλλά και στο Hot-100 στις Ηνωμένες Πολιτείες και τον Καναδά. Ακολούθησε το ζωντανά ηχογραφημένο στη Ναγκόγια της Ιαπωνίας, "Kaizoku-Ban" ΕΡ, ενώ τον Απρίλιο του 1986 κυκλοφόρησαν το "Russian Roulette", ανεβαίνοντας για πρώτη φορά στο Top-10 των τσαρτ της πατρίδας τους.

 Τα χρόνια στο σκοτάδι 
Προβλήματα επήλθαν στην προσπάθεια του συγκροτήματος λόγω του ότι τα μισά μέλη τους διέμεναν πλέον στις Ηνωμένες Πολιτείες και οι υπόλοιποι στη Γερμανία. Το γεγονός αυτό σε συνδυασμό με την απόφαση του Ντιρκσνάιντερ να ξεκινήσει σόλο καριέρα οδήγησαν το συγκρότημα στην αναζήτηση νέου τραγουδιστή, με τον Ντέιβιντ Ρις να καλύπτει τη θέση για το άλμπουμ "Eat the Heat" του 1989. Ο δίσκος κυκλοφόρησε σε παραγωγή του Ντίτερ Ντιρκς και η επιτυχία του ήταν μικρότερη σε σύγκριση με τα προηγούμενα άλμπουμ των Accept. Για την περιοδεία του δίσκου ενέταξαν στη σύνθεση τους ως δεύτερο κιθαρίστα τον Τζιμ Στέισι και το συγκρότημα παρουσίασε ένα νέο, πιο μελωδικό ηχητικό σύνολο. Κατά τη διάρκεια της περιοδείας, ο Κάουφμαν παρουσίασε πρόβλημα στην πλάτη του και αναγκάστηκε να επιστρέψει στη Γερμανία για να λάβει άμεση ιατρική περίθαλψη, με τον Κεν Μέρι των House of Lords να παίρνει προσωρινά τη θέση του. Οι Accept αντιμετώπισαν προβλήματα και με τη συμπεριφορά του Ρις κατά την περιοδεία, αποφασίζοντας μετά το τέλος της να διαλύσουν το συγκρότημα.

Ένα χρόνο αργότερα, η "RCA" κυκλοφόρησε το ζωντανά ηχογραφημένο "Staying a Life", του οποίου η επιτυχία ώθησε το συγκρότημα στην επανένωση του 1992 με τη σύνθεση των Ντίρκσναιντερ, Χόφμαν, Κάουφμαν και Μπάλτες, αλλά χωρίς δεύτερο κιθαρίστα.UDO DIRKSCHNEIDER: WOLF HOFFMANN's Claim That I Wasn't Interested In ACCEPT Reunion Is 'Wrong' Κυκλοφόρησαν τους δίσκους "Objection Overruled" και "Death Row", μετά τον οποίο ο Στέφαν Κάουφμαν αδυνατούσε να συνεχίσει λόγω του προβλήματος στην πλάτη του. Τη θέση του πήρε προσωρινά ο Στέφαν Σβάρτσμαν, με το συγκρότημα να ηχογραφεί το "Predator" στο Νάσβιλ των Ηνωμένων Πολιτειών με το ντράμερ Μάικλ Καρτελόουν στη σύνθεση τους. Η τελευταία τους παγκόσμια περιοδεία πραγματοποιήθηκε μέσα στο 1996, δίνοντας την τελευταία τους συναυλία στο Τόκιο της Ιαπωνίας τον Ιούνιο εκείνης της χρονιάς.

 Επιστροφή και νέες επιτυχίες 
Το 2005, έλαβαν προσκλήσεις από διάφορα μεγάλα φεστιβάλ, με την κλασική σύνθεση των Χόφμαν, Μπάλτες, Ντιρκσνάιντερ, Φρανκ και Σβάρτσμαν να ενώνει και πάλι τις δυνάμεις της, παίζοντας στο φεστιβάλ του Wacken, στο Graspop Metal Meeting 2005 με τους Iron Maiden, Dream Theater, Anthrax, System of a Down, κ.α., στο Rockwave Festival στη Μαλακάσα, κ.α..Accept Tour Dates 2013 — Accept Concert Dates Παρ' όλα αυτά, το συγκρότημα απενεργοποιήθηκε και πάλι, με τον Ντίρκσναιντερ να δηλώνει στις 14 Μαΐου 2009 ότι δεν θα συμμετείχε σε άλλη επανένωση των Accept.UDO DIRKSCHNEIDER Says It Would Be A 'Problem' To Write New ACCEPT Songs With WOLF HOFFMANN

Τα υπόλοιπα μέλη του συγκροτήματος ηχογράφησαν το επόμενο άλμπουμ τους με τον παραγωγό Άντι Σνιπ και τον τραγουδιστή Μαρκ Τορνίλο, με τίτλο "Blood of the Nations", ανεβαίνοντας στο # 4 των γερμανικών τσαρτ και το Top-10 στην Ουγγαρία, τη Φινλανδία και τη Σουηδία.Accept Reveals New Album Title, Announces Debut Show With New Singer Mark TornilloACCEPT: “Blood Of The Nations” Voted the #1 Comeback Album by Fans On VH1 Τον Μάιο του 2010 ξεκίνησαν την πρώτη τους περιοδεία μετά από 14 χρόνια, ανοίγοντας την εμφάνιση των AC/DC στη Στουτγάρδη και παίζοντας σαν πρώτο όνομα στο "Sonisphere festival" στη Ρουμανία και την Τουρκία.Accept Setlist at Sonisphere Turkey 2010

Ακολούθησε το "Stalingrad" τον Απρίλιο του 2012, μπαίνοντας για πρώτη φορά μετά από 27 χρόνια στο Hot-100 του Billboard.ACCEPT: New Album Title RevealedAccept - Stalingrad - Music Charts Τον Απρίλιο του 2013,ACCEPT Guitarist: 'We Wanna Definitely Go Back To The Studio As Soon As We Can' ο Χόφμαν ανακοίνωσε ότι το συγκρότημα ξεκίνησε να δουλεύει πάνω στο επόμενο του άλμπουμ, δηλώνοντας τέσσερις μήνες αργότερα ότι ελπίζει η επόμενη κυκλοφορία των Accept να πραγματοποιηθεί μέσα στο 2014.ACCEPT Has Started Writing Material For Next Album, Says WOLF HOFFMANN

Ο δίσκος "Blind Rage" ορίστηκε για κυκλοφορία στις 15 Αυγούστου του 2014, μέσω της "Nuclear Blast Records".ACCEPT's 'Blind Rage' Album Pushed Back To August; More Details Revealed Το άλμπουμ ανέβηκε στην κορυφή των γερμανικών και φινλανδικών τσαρτ.Accept - Blind Rage - Music Charts - aCharts.us Παρ' όλα αυτά, στις 28 Δεκεμβρίου 2014 και κατά τη διάρκεια της περιοδείας για την προώθηση του δίσκου, ανακοινώθηκε η αποχώρηση του κιθαρίστα Χέρμαν Φρανκ και του ντράμερ Στέφαν Σβάρτσμαν.ACCEPT: Αποχώρησαν οι Herman Frank (κιθάρα) και Stefan Schwarzmann (τύμπανα) Την κιθάρα ανέλαβε ο Ούβε Λούλις, πρώην μέλος των Grave Digger, ενώ τα τύμπανα ο Κρίστοφερ Ουίλιαμς.ACCEPT: Ανακοίνωσαν τα δύο νέα τους μέλη - Metal Hammer

Μέσα στο 2015, ο Χόφμαν δήλωσε ότι η περιοδεία για το "Blind Rage" φθάνει στο τέλος της και ότι αμέσως μετά θα ξεκινήσουν να δουλεύουν πάνω στον επόμενο τους δίσκο.ACCEPT Wrapping Up 'Blind Rage' Tour, Preparing To Start Writing Next Album Το συγκρότημα κυκλοφόρησε το ζωντανό άλμπουμ "Restless and Live", από την εμφάνιση του στο Bang Your Head festival στις 18 Αυγούστου του 2015.ACCEPT: Νέος live δίσκος-DVD/Blu-ray τον Ιανουάριο (video) - Metal Hammer

Τον Απρίλιο του 2017, ανακοινώθηκε ότι ο επόμενος τους δίσκος με τίτλο "The Rise of Chaos" θα κυκλοφορήσει στις 4 Αυγούστου του ίδιου έτους μέσω της Nuclear Blast,ACCEPT: Νέος studio δίσκος το καλοκαίρι - Metal Hammer μία ημέρα μετά την εμφάνιση τους στο Wacken Open Air. Στο ένα μέρος της συναυλίας τους στο Wacken, τους Accept συνόδευε μία ορχήστρα, στο πλαίσιο του "Night to Remember", όπου σε μία βραδιά του φεστιβάλ ένα συγκρότημα κάνει μία ξεχωριστή εμφάνιση.ACCEPT: Μοιράστηκαν τη σκηνή με ορχήστρα στο Wacken - Metal Hammer

 Διαχρονική σύνθεση 

 Δισκογραφία 
Στούντιο άλμπουμ
ΈτοςΤίτλοςAUTaustriancharts.at - Austria Top 40 - Hitparade ÖsterreichBELultratop.be - Accept - Blood Of The NationsSWIThe Official Swiss Charts and Music CommunityCZEČns IfpiESPspanishcharts.com - Accept DiscographyFINfinnishcharts.com - Finnish charts portalFRAlescharts.com - Accept - Blood Of The NationsGERDie ganze Musik im Internet: Charts, News, Neuerscheinungen, Tickets, Genres, Genresuche, Genrelexikon, Künstler-Suche, Musik-Suche, Track-Suche, Ticket-Suche - musicline.deHUNArchívum - Slágerlisták - MAHASZ - Magyar Hanglemezkiadók SzövetségeJAPアクセプトのCDアルバムランキング、アクセプトのプロフィールならオリコン芸能人事典-ORICON STYLENORnorwegiancharts.com - Norwegian charts portalSWEswedishcharts.com - Swedish Charts PortalUKUSAAccept | Billboard Απονομές1979Accept — — — — — — — — — — — — — —1980I'm a Rebel — — — — — — — — — — — — — —1981Breaker — — — — — — — — — — — — — —1982Restless and Wild — — — — — — — — — — — 27 98 —1983Balls to the Wall — — — — — — — 59 — — — 10 — 74 : Χρυσός: Χρυσός1985Metal Heart — — 14 — — — — 13 — — 9 4 50 941986Russian Roulette — — 23 — — — — 5 — — 16 9 80 1141989Eat the Heat — — — — — — — 15 — 87 19 26 — 1391993Objection Overruled — — 22 — — — — 17 — 22 — 21 — —1994Death Row — — — — — — — 32 — 52 — 27 — —1996Predator — — 49 — — 27 — 56 — 56 — 28 — —2010Blood of the Nations 19 59 15 27 78 9 72 4 7 74 — 7 — 1872012Stalingrad 32 68 17 25 66 8 77 6 5 80 22 10 — 812014Blind Rage 18 46 9 2 39 1 48 1 2 22 19 16 85 352017The Rise of Chaos 13 36 4 5 31 5 96 3 20 54 — 10 — 1402021Too Mean to Die2024Humanoid

Ζωντανές ηχογραφήσεις
 Staying a Life (1990)
 All Areas - Worldwide (1997)
 Restless and Live (2017)Συλλογές
 Best of Accept (1983)
 Hungry Years (1986)
 The Collection (1991)
 Restless The Best (1994)EP
 Kaizoku-Ban (1985)
 Rich & Famous (2002)

 Παραπομπές 

Πηγές

 Spirit of Metal, Accept
 Allmusic, Accept Biography
 Encyclopaedia Metallum, Accept

Κατηγορία:Γερμανικά power metal συγκροτήματα
Κατηγορία:Γερμανικά speed metal συγκροτήματα
Κατηγορία:Γερμανικά heavy metal συγκροτήματα